text: Le premier mot k'à aus parla, 
   De son pere leur demanda ; 
   Et cil li dirent que haitié 
   PageV02P206
   Le laissierent, et de cuer lié
   De ce que nouvele savoit
   Que ele retrouvée estoit ;
   Car dit li avoit Pinchonnès
   Tout ainsi que Cléomadès
   L'ot à Salerne retrouvée.
   Et conment l'en avoit portée.
   S'en est li rois moult esjoïs,
   Et il et cil de son pays,
   Que la chose va ensement
   Et en gracient Dieu souvent.
   Moult fu Clarmondine esjoïe
   De ce qu'ele ot nouvele oye
   De son pere et de ses amis.
  